als_Latn dik_Latn sag_Latn
Edhe pse vetëm 18,5% nga 400 policët e pranuar në konkursin e fundit për policë janë shqiptarë, Ministrja e Brendshme Gordana Jankullovska vlerëson se kjo reflekton përqindjen reale të popullsisë shqiptare në Maqedoni. Gjatë ceremonisë së betimit të policëve të rinj, Ministrja e Brendshme tha se është e kënaqur që ka respektuar përfaqësimin e drejtë dhe adekuat gjatë përzgjedhjes së kandidatëve për policë.
“Struktura etnike e kësaj gjenerate të efektivëve policorë e reflekton përbërjen etnike të Maqedonisë”, u shpreh Gordana Jankullovska, Ministre e Brendshme.
Sipas Jankullovskës, kjo mënyrë e përzgjedhjes së kandidatëve garanton polici profesionale dhe të pavarur nga ndikime eventuale.
“Mënyra e përzgjedhjes që promovojmë, është shembull se si ndërtohet shërbimi profesional, pa kurrfarë ndikimi. Ju e dini se vetëm më të mirët dhe më të përgatiturit arritën t’i kalojnë të gjitha shkallët”, tha Gordana Jankullovska, Ministre e Brendshme.
Dy ditë më parë 31 kandidatë janë përjashtuar nga konkursi për policë. Prej tyre 24 janë shqiptarë, ose plot 80% kundrejt vetëm 7 maqedonasve. Të eliminuarit janë pajisur me certifikata për mbarimin e trajnimit për policë, dhe u është thënë se janë të parët në listën e prioriteteve, në rast të nevojës për punësime të reja. Megjithatë kandidatët e eliminuar shprehen skeptik, për faktin se 6 kandidatë të tjerë shqiptarë që qëndronin rezervë nga konkursi i vitit 2012, vazhdojnë të presin shansin e dytë për punësim, por pa sukses deri tani. Ndërsa dy maqedonasit e vetëm, gjithashtu rezervë nga i njëjti konkurs, janë punësuar tashmë. Benjamin Arifi
Edhe pse vetëm 18,5% nga 400 policët e pranuar në konkursin e fundit për policë janë shqiptarë, Ministrja e Brendshme Gordana Jankullovska vlerëson se kjo reflekton përqindjen reale të popullsisë shqiptare në Maqedoni. Gjatë ceremonisë së betimit të policëve të rinj, Ministrja e Brendshme tha se është e kënaqur që ka respektuar përfaqësimin e drejtë dhe adekuat gjatë përzgjedhjes së kandidatëve për policë.
als_Latn als_Latn als_Latn als_Latn als_Latn als_Latn